Rikunarita-ORG/Wikinium huggingface dataset:
# Ostrali

**Ostrali** (hurup Arab Gundul: استرالى) atawa **Pesema'muran Ostrali** (hurup Arab Gundul: فسمعموران استرالى; basa Inggris*: Commonwealth of Australia*) ièlah atu negara nyang ada nempatin seruruh bilangan Benua Ostrali, sekalian Pulo Tasmani ama sekuliling pulo-pulo kecil kiterannya. Mengka ntu, ni negara punya poyokan **Negara Benua** (*Continental Country*). Ostrali tetanggaan ama negara nyang ada sekulilingnya, ada Indonésia, Timor Wètan, ama Papua Giné Baru di blilir, Kepuloan Suléman, Wanuatu, ama Kalédoni Baru di blètan-laut, ama Selandia Baru di blètan-ilir. Hopstadnya entu Kambèra (basa Inggris*: Canberra*) trus kota' paling gedénya entu Sidni (basa Inggris*: Sydney*). Ni negara ada kebekèn sebagé negara nyang paling jembar keenem di dunia', dengen luasnya bangsa 7.692.024 km2.

## Ruju'an
# Kelènci

Tampang kelènci
**Kelènci** atawa **kelinci** (hurup Arab Gundul: کلينچى) entu héwan nété' deri beraya *Leporidae* nyang banyak kepapag di banyak belaan bumi. Kelènci beranak bakal manyakin diri. Baheulanya, enni héwan – héwan atar nyang idup di Aprika èn Èropa. Perkembangannya, taon 1912, kelènci digolongin dalem wangsa *Lagomorpha*. Enni wangsa dibèdain jadi 2 beraya, nya'entu *Ochtonidae* èn *Leporidae*.

## Ruju'an
# Madagaskar

**Madagaskar** (hurup Arab Gundul: مداݢسکر; Madagaskar: *Madagasikara*; Prasman: *Madagascar*) atawa resminya **Kiblik Madagaskar** (hurup Arab Gundul: کبليک مداݢسکر; Madagaskar: *Repoblikan'i Madagasikara*; basa Prasman: *République de Madagascarī*) entu negara nyang letaknya di wètannya Aprika mentil sendèwèk di tenga-tenga laotan, pasnya di Laotan Hindi. Ni negara punya hopstad Antananariwo. Ni negara jenggarnya 592.796km2 (228.880 mi2). Di sono, ada barang 31.964.956 orang nyang tinggal di mari. Adapun dia punya basa resmi antara laèn basa Madagaskar ama basa Prasman.

## Ruju'an